CELEX: E2009P0008
Language: et
Date: 2009-12-02 00:00:00
Title: EFTA järelevalveameti 2. detsembril 2009 Islandi vastu algatatud hagi (Kohtuasi E-8/09)

14.1.2010   
            
            
               ET
            
            
               Euroopa Liidu Teataja
            
            
               C 8/26
            
         EFTA järelevalveameti 2. detsembril 2009 Islandi vastu algatatud hagi
   (Kohtuasi E-8/09)
   2010/C 8/09
   EFTA järelevalveamet, Rue Belliard 35, 1040 Bruxelles/Brussel, BELGIQUE/BELGIË, keda esindavad Xavier Lewis ja Florence Simonetti, on algatanud 2. detsembril 2009 EFTA kohtus hagi Islandi vastu.
   EFTA järelevalveamet taotleb, et EFTA kohus:
   
               1)
            
            
               kuulutaks, et, olles jätnud vastu võtmata EMP lepingu II lisa III peatüki punktis 5 viidatud õigusakti (Euroopa Parlamendi ja nõukogu 17. mai 2006. aasta direktiiv 2006/42/EÜ, mis käsitleb masinaid ja millega muudetakse direktiivi 95/16/EÜ (lifte käsitlevate liikmesriikide õigusaktide ühtlustamise kohta), mida on kohandatud EMP lepinguga selle protokolli nr 1 alusel), rakendamiseks vajalikud meetmed või jätnud järelevalveametile ettenähtud tähtaja jooksul kõnealustest meetmetest teatamata, ei ole Islandi Vabariik täitnud kõnealusest õigusaktist ja EMP lepingu artiklist 7 tulenevaid kohustusi,
               ning
            
         
               2)
            
            
               kohustaks Islandi Vabariiki kandma menetluskulud.
            
         
      Õiguslik ja faktiline taust ning hagi toetuseks esitatud asjaolud:
   
   
               —
            
            
               Käesolev kohtuasi käsitleb masinaid käsitleva direktiivi rakendamata jätmist.
            
         
               —
            
            
               EFTA järelevalveamet väidab, et ei ole saanud Islandilt teavet, mis osutaks sellele, et masinaid käsitlev direktiiv on Islandi õigusesse üle võetud, ega ole tema käsutuses ka teavet selle kohta, et Island on võtnud vajalikke meetmeid, et tagada vastavus direktiivile.
            
         
               —
            
            
               EFTA järelevalveamet väidab, et Islandi valitsus ei ole vaidlustanud väidet, et ta ei ole jõustanud direktiivile vastavuse tagamiseks vajalikke õigus- ja haldusnorme.